ai4bharat/Pralekha huggingface dataset:
पृथ्वी विज्ञान मंत्रालय
केरल और माहे में अगले 24 घंटों के दौरान कहीं-कहीं भारी से बहुत भारी वर्षा के साथ छिट-पुट बहुत भारी बारिश जारी रहने तथा अगले 24 घंटों के दौरान कहीं-कहीं भारी से बहुत भारी बारिश होने की संभावना है
तटीय और दक्षिणी अंदरुनी कर्नाटक और तमिलनाडु में अगले दो – तीन दिन के दौरान कहीं-कहीं भारी से बहुत भारी बारिश होने की संभावना है, दक्षिणी अंदरुनी और तटीय कर्नाटक और तमिलनाडु के घाट क्षेत्रों में अगले 24 घंटों के दौरान कहीं-कहीं बहुत तेज बारिश होने की संभावना
9 अगस्त और उसके बाद उत्तर-पश्चिम भारत में कहीं-कहीं पर भारी से बहुत भारी बारिश होने की बहुत संभावना है और पश्चिमी हिमालय क्षेत्रों और उसके आस-पास के मैदानों में 9 से 11 अगस्त, 2020 के दौरान भारी बारिश होने का अनुमान
भारतीय मौसम विभाग  के राष्ट्रीय मौसम पूर्वानुमान केन्द्र/ क्षेत्रीय मौसम विज्ञान केन्द्र, नई दिल्ली के अनुसार –
08-08-2020 के अनुसार मौसम की महत्वपूर्ण जानकारी
♦ अच्छी तरह से चिन्हित कम दबाव का क्षेत्र पश्चिम की ओर बढ़ गया है और अब उत्तर-पश्चिम में और आस-पास के उत्तरी पूर्वी अरब सागर से सटे हुए क्षेत्र के ऊपर स्थित है इससे गुजरात राज्य में बारिश की गतिविधि कम हो गई है।
♦ मानसून गर्त अपनी सामान्य स्थिति के निकट है और लगातार सक्रिय है।
♦ मजबूत दक्षिण पश्चिमी/ पश्चिमी मानसून अरब सागर और इसके साथ-साथ पश्चिमी तट पर मौजूद हैं। इसके निचले ट्रोपोस्फेरिक स्तरों पर अगले दो दिन जारी रहने की संभावना है।
इसके प्रभाव में:
- केरल और माहे में अगले 24 घंटों के दौरान कहीं-कहीं भारी से बहुत भारी वर्षा के साथ छिट-पुट बहुत भारी बारिश जारी रहने तथा अगले 24 घंटों के दौरान कहीं-कहीं भारी से बहुत भारी बारिश होने की संभावना है।
- तटीय और दक्षिणी अंदरुनी कर्नाटक और तमिलनाडु में अगले दो – तीन दिन के दौरान कहीं-कहीं भारी से बहुत भारी बारिश होने की संभावना है। दक्षिणी अंदरुनी और तटीय कर्नाटक और तमिलनाडु के घाट क्षेत्रों में अगले 24 घंटों के दौरान कहीं-कहीं बहुत तेज बारिश होने की संभावना।
♦ 9 अगस्त और उसके बाद उत्तर पश्चिम भारत में कहीं-कहीं पर भारी से बहुत भारी बारिश होने की बहुत संभावना है और पश्चिमी हिमालय क्षेत्रों और उसके आस-पास के मैदानों में 9 से 11 अगस्त, 2020 के दौरान भारी बारिश होने का अनुमान है।
♦ 9 अगस्त, 2020 को उत्तर और आस-पास के पश्चिम मध्य बंगाल की खाड़ी के ऊपर एक कम दबाव का क्षेत्र बनने की संभावना है।
इसके प्रभाव में मध्य भारत के पूर्वी और आस-पास के भागों में वर्षा की गतिविधि बढ़ने का अनुमान है। 9 और 11 अगस्त के दौरान ओडिशा में भारी से बहुत भारी तथा 10 से 12 अगस्त के दौरान विदर्भ और छत्तीसगढ़ में बहुत भारी तथा 10 अगस्त को ओडिशा में भी भारी बारिश होने की संभावना है।
प्रधानमंत्री कार्यालय
प्रधानमंत्री ने जीईएम इंडिया पर सर्वश्रेष्ठ प्रदर्शन करने वालों को उनके उल्लेखनीय योगदान के लिए बधाई दी
प्रधानमंत्री श्री नरेन्द्र मोदी ने जीईएम इंडिया पर सर्वश्रेष्ठ प्रदर्शन करने वालों को उनके उल्लेखनीय योगदान के लिए बधाई दी।
एक ट्वीट थ्रेड में, केन्द्रीय वाणिज्य एवं उद्योग मंत्री श्री पीयूष गोयल ने बताया था कि जीईएम इंडिया पर सर्वश्रेष्ठ प्रदर्शन करने वालों को क्रेता-विक्रेता गौरव सम्मान समारोह 2023 में मान्यता दी गई है और उन्हें पुरस्कृत किया गया है। स्वास्थ्य एवं परिवार कल्याण मंत्रालय  ने क्रेता-विक्रेता गौरव सम्मान समारोह 2023 हासिल किया है। यह पुरस्कार कार्यक्रम वाणिज्य एवं उद्योग मंत्रालय के गवर्नमेंट ई-मार्केटप्लेस द्वारा आयोजित किया गया था।
श्री पीयूष गोयल के ट्वीट थ्रेड का जवाब देते हुए, प्रधानमंत्री ने ट्वीट किया;
“@GeM_India पर सर्वश्रेष्ठ प्रदर्शन करने वालों को उनके उल्लेखनीय योगदान के लिए बधाई। ऐसे प्रयास समृद्धि और आत्मनिर्भरता की ओर भारत की यात्रा को मजबूती प्रदान करते हैं।”
संचार एवं सूचना प्रौद्योगिकी मंत्रालय
डाक जीवन बीमा और ग्रामीण डाक जीवन बीमा के लिए प्रीमियम भुगतान की अवधि 30 अप्रैल, 2020 तक बढ़ाई गई
कोरोना वायरस  के बढ़ते प्रकोप से उत्पन्न खतरे और समूचे देश में लागू किए गए पूर्ण लॉकडाउन को ध्यान में रखते हुए संचार मंत्रालय के डाक विभाग के डाक जीवन बीमा  निदेशालय ने मार्च 2020 के अपने निर्दिष्ट प्रीमियम के भुगतान की अवधि बिना किसी जुर्माना/डिफॉल्ट शुल्क के 30 अप्रैल, 2020 तक बढ़ा दी है। पीएलआई निदेशालय ने कहा कि वैसे तो आवश्यक सेवाओं का हिस्सा होने के कारण कई डाकघरों में कामकाज बाकायदा हो रहा है, लेकिन डाक जीवन बीमा/ग्रामीण डाक जीवन बीमा  के ग्राहकों को प्रीमियम के भुगतान के लिए डाकघर आने में कठिनाई का सामना करना पड़ रहा है। अत: सभी पीएलआई/आरपीएलआई ग्राहकों की सुविधा को ध्यान में रखते हुए भुगतान की अवधि बढ़ा दी गई है।
इस निर्णय से उन लगभग 13 लाख पॉलिसी धारकों  के लाभान्वित होने की संभावना है, जो वर्तमान महीने के प्रीमियम का भुगतान करने में समर्थ नहीं हो पाए हैं। पिछले महीने प्रीमियम का भुगतान करने वाले तकरीबन 42 लाख पॉलिसी धारकों के मुकाबले इनमें से केवल 29 लाख ही इस महीने के प्रीमियम का भुगतान अब तक कर पाए हैं।
पोर्टल पर पंजीकृत ग्राहकों को ‘पीएलआई ग्राहक पोर्टल’ का उपयोग करके प्रीमियम का ऑनलाइन भुगतान करने की भी सलाह दी गई है।
वाणिज्य एवं उद्योग मंत्रालय
द्विपक्षीय आर्थिक संबंधों के विशेष प्रतिनिधि श्री पॉल हर्मेलिन के नेतृत्व में 4 सदस्यीय फ्रांसीसी प्रतिनिधिमंडल ने श्री सोम प्रकाश से मुलाकात की
श्री सोम प्रकाश ने डब्लूटीओ के 12वें मंत्रिस्तरीय सम्मेलन से पहले भारत की प्राथमिकताओं के बारे में जानकारी दी
फ्रांस, यूरोपीय संघ और भारत के बीच एफटीए वार्ता को आगे बढ़ाने का इच्छुक: श्री हर्मेलिन
द्विपक्षीय आर्थिक संबंधों के विशेष प्रतिनिधि श्री पॉल हर्मेलिन के नेतृत्व में चार सदस्यीय फ्रांसीसी प्रतिनिधिमंडल ने आज यहां केंद्रीय वाणिज्य और उद्योग राज्य मंत्री श्री सोम प्रकाश से मुलाकात की। उन्होंने द्विपक्षीय और अंतर्राष्ट्रीय व्यापार व आर्थिक मुद्दों के सम्पूर्ण क्षेत्र में आपसी सहयोग की संभावनाओं पर चर्चा की।
श्री सोम प्रकाश ने व्यापार की लागत को कम करने और भारत में व्यापार करने में आसानी को प्रोत्साहन देने से सम्बंधित मोदी सरकार की प्रमुख पहलों और सुधारों का विवरण दिया। उन्होंने भारत-फ्रांस त्वरित व्यवस्था  की सफलता के बारे में भी बताया।
श्री सोम प्रकाश ने अगले सप्ताह जिनेवा में होने वाले विश्व व्यापार संगठन के 12वें मंत्रिस्तरीय सम्मेलन  से पहले भारत की प्राथमिकताओं पर प्रकाश डाला। मंत्री ने कोविड महामारी के खिलाफ वैश्विक लड़ाई के मद्देनजर ट्रिप्स छूट की मांग करने वाले भारत के प्रस्ताव के लिए फ्रांस सरकार से समर्थन मांगा। उन्होंने ई-कॉमर्स से संबंधित डब्लूटीओ की वार्ता और इलेक्ट्रॉनिक अंतरण पर सीमा शुल्क में छूट पर भारत के पक्ष को स्पष्ट किया, जो एमसी12 के पूर्व समाप्त हो रहा है।
इस अवसर पर श्री हर्मेलिन ने कहा कि फ्रांस; यूरोपीय संघ और भारत के बीच मुक्त व्यापार समझौते  की वार्ता को आगे बढ़ाने का इच्छुक है। दोनों पक्षों को 2024 से पहले समझौते को अंतिम रूप देने की उम्मीद है। यह समझौता; भारत के लिए यूरोपीय संघ के 27 सदस्य देशों के साथ व्यापार को बढ़ावा देने का मार्ग प्रशस्त करेगा। यह समझौता यूरोपीय संसद सहित दोनों पक्षों द्वारा अनुसमर्थन के अधीन है। दोनों पक्ष 17 जून को ब्रुसेल्स में एफटीए वार्ता फिर से शुरू करने वाले हैं।
फ्रांसीसी प्रतिनिधिमंडल में भारत में फ्रांस के राजदूत श्री इमैनुएल लेनैन भी शामिल थे।
शिक्षा मंत्रालय
जी-20 के चौथे शिक्षा कार्य समूह की पुणे में होने वाली बैठक के लिए शिक्षा मंत्रालय देशभर में जनभागीदारी कार्यक्रम आयोजित कर रहा है
जनभागीदारी कार्यक्रम जी-20, एनईपी और एफएलएन के बारे में विभिन्न हितधारकों के बीच जागरूकता और गर्व की भावना पैदा करेंगे
भारत की जी-20 की अध्यक्षता के केंद्रीय फोकस के रूप में सक्रिय जनभागीदारी को प्रोत्साहित करने के प्रधानमंत्री श्री नरेन्द्र मोदी के विजन से निर्देशित शिक्षा मंत्रालय अनेक गतिविधियों और कार्यक्रमों का आयोजन कर रहा है, जिनका उद्देश्य विशेष रूप से मिश्रित शिक्षा के संदर्भ में फाउंडेशन साक्षरता और गणना  विषय को बढ़ावा देना और उनका अनुमोदन करना है।
इस उद्देश्य के अनुसार शिक्षा मंत्रालय सभी राज्यों और केंद्रशासित प्रदेशों के साथ साझीदारी में जी-20, राष्ट्रीय शिक्षा नीति और एफएलएन के बारे में विद्यार्थियों, शिक्षकों, अभिभावकों और समुदाय जैसे विभिन्न हितधारकों के बीच जागरूकता और गर्व की भावना पैदा करने के लिए पूरे देश में जनभागीदारी कार्यक्रमों का आयोजन कर रहा है। इस संदर्भ में 1 से 15 जून, 2023 तक कार्यशालाओं, प्रदर्शनियों, सेमिनारों और सम्मेलनों सहित अनेक गतिविधियों की योजना बनाई गई है। ये कार्यक्रम व्यापक रूप से जीवन के सभी क्षेत्रों के लोगों को शामिल करके राज्य, जिला, ब्लॉक, पंचायत तथा स्कूल स्तर पर आयोजित किए जाएंगे।
जनभागीदारी कार्यक्रम के बाद मुख्य कार्यक्रम पुणे में 19 से 21 जून, 2023 के चौथे शिक्षा कार्य समूह की बैठक के रूप में होगा और 22 जून, 2023 को शिक्षा मंत्रीस्तरीय बैठक के साथ समाप्त होगा। मंत्रालय द्वारा आयोजित किए जा रहे कार्यक्रम इस प्रकार होंगे-
- सभी स्कूलों में जी-20, एनईपी, एफएलएन के बारे में जागरूकता पर जनभागीदारी कार्यक्रम 1 से 15 जून, 2023
- 17 से 22 जून, 2023 तक पुणे, महाराष्ट्र में स्कूली शिक्षा, उच्च शिक्षा तथा कौशल शिक्षा के क्षेत्र में श्रेष्ठ व्यवहारों को दिखाने के लिए प्रदर्शनी
- 17 और 18 जून, 2023 को फाउंडेशन साक्षरता और गणना पर दो दिवसीय राष्ट्रीय सम्मेलन।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 72.21 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 5.16 करोड़ से अधिक शेष व अप्रयुक्त टीके उपलब्ध,57 लाख से अधिक खुराकें भेजे जाने के लिए तैयार
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
72,21,17,085
|
|
भेजे जाने के लिए तैयार टीके
|
|
57,56,240
|
|
शेष टीके
|
|
5,16,66,835
केंद्र सरकार द्वारा अब तक निःशुल्क और अन्य माध्यमों से टीके की 72.21 करोड़ से अधिक  खुराकें राज्यों और केंद्र शासित प्रदेशों को उपलब्ध कराई गई हैं।
अभी राज्यों और केंद्र शासित प्रदेशों के पास कोविड-19 टीके की 5.16 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
श्रम और रोजगार मंत्रालय
सीपीएफसी द्वारा 30 मार्च तक ईपीएस पेंशनधारकों को पेंशन का भुगतान सुनिश्चित करने का निर्देश दिया गया
ईपीएफओ द्वारा कर्मचारी पेंशन योजना, 1995 के अंतर्गत प्रत्येक महीने 65 लाख पेंशनधारकों को पेंशन का भुगतान किया जाता है।
केंद्रीय भविष्य निधि आयुक्त  द्वारा ईपीएफओ के सभी 135 कार्यालयों को पेंशन भुगतान प्रक्रिया की शुरुआत अग्रिम रूप से करने का निर्देश दिया गया था, जिससे कि कोविड-19 के प्रकोप को नियंत्रित करने के लिए अपनाए जाने वाले राष्ट्रव्यापी लॉकडाउन के कारण पेंशनभोगियों को कोई असुविधा न हो।
ईपीएफओ के अधिकारियों और कर्मचारियों ने सबसे कठिन परिस्थितियों में पूरी निष्ठा के साथ काम किया और सभी 135 कार्यालयों में पेंशन भुगतान की प्रक्रिया को पूरा किया और 65 लाख पेंशनभोगियों के पेंशन भुगतान का विवरण और साथ ही अपेक्षित चेकों को सभी पेंशन वितरण बैंकों को उपलब्ध करा दिया। पूरे भारत में सभी पेंशन वितरण बैंकों से जुड़ी हुई नोडल शाखाओं को 30 मार्च, 2020 तक पेंशनधारको के खातों में पेंशन का भुगतान सुनिश्चित करने का निर्देश दिया गया है। इस प्रकार से, आवश्यकता के इस क्षण में, सभी 135 क्षेत्रीय कार्यालयों द्वारा पेंशन का समय पर भुगतान सुनिश्चित कर लिया गया है। ईपीएफओ हर समय अपने पेंशनरों की सेवा करने के लिए प्रतिबद्ध रहता है।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 178.55 करोड़ से अधिक टीके लगाए जा चुके हैं
बीते चौबीस घंटों में 24.62 लाख से अधिक टीके लगाए गए
स्वस्थ होने की वर्तमान दर 98.65 प्रतिशत
पिछले 24 घंटों में 5,921 नए मामले सामने आए
भारत में सक्रिय मरीजों की संख्या 63,878 है
साप्ताहिक सक्रिय मामलों की दर 0.84 प्रतिशत है
पिछले 24 घंटों में 24.62 लाख  से अधिक वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 178.55 करोड़  से अधिक हो गया। इस उपलब्धि को 2,06,05,684 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,01,981
|
|
दूसरी खुराक
|
|
99,73,554
|
||
|
प्रीकॉशन खुराक
|
|
42,29,049
|
|
अग्रिम पंक्ति के कर्मी
|
|
पहली खुराक
|
|
1,84,10,265
|
|
दूसरी खुराक
|
|
1,74,55,444
|
||
|
प्रीकॉशन खुराक
|
|
63,53,448
|
|
15-18 वर्ष आयु वर्ग
|
|
पहली खुराक
|
|
5,52,63,296
|
||
|
दूसरी खुराक
|
|
3,01,57,910
|
|
18-44 वर्ष आयु वर्ग
|
|
पहली खुराक
|
|
55,23,68,002
|
|
दूसरी खुराक
|
|
44,83,30,464
|
|
45-59 वर्ष आयु वर्ग
|
|
पहली खुराक
|
|
20,23,64,644
|
|
दूसरी खुराक
|
|
18,10,79,986
|
|
60 वर्ष से अधिक आयु वर्ग
|
|
पहली खुराक
|
|
12,64,84,390
|
|
दूसरी खुराक
|
|
11,27,69,772
|
|
प्रीकॉशन खुराक
|
|
99,24,735
|
|
प्रीकॉशन खुराक
|
||
|
2,05,07,232
|
|
कुल
|
|
|
|
1,78,55,66,940
पिछले 24 घंटों में 11,651 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,23,78,721 हो गई है।
नतीजतन, भारत में स्वस्थ होने की दर 98.65 प्रतिशत है।
पिछले 24 घंटे में 5,921 नए मरीज सामने आए हैं।
वर्तमान में 63,878 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 0.15 प्रतिशत हैं।
देश भर में जांच क्षमता का विस्तार लगातार जारी है। पिछले 24 घंटों में कुल 9,40,905 जांच की गई हैं। भारत ने अब तक कुल 77.19 करोड़ से अधिक  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 0.84 प्रतिशत है, दैनिक रूप से पुष्टि वाले मामलों की दर 0.63 प्रतिशत है।
सड़क परिवहन एवं राजमार्ग मंत्रालय
श्री नितिन गडकरी ने बॉम्बे स्टॉक एक्सजेंच में घंटी बजाकर एनएचएआई इन्व-आईटी अपरिवर्तनीय डिबेंचर को सूचीबद्ध किया
सड़क यातायात और राजमार्ग मंत्री श्री नितिन गडकरी ने आज मुम्बई में 9.15 बजे प्रातः घंटी बजाकर एनएचएआई इन्व-आईटी अपरिवर्तनीय डिंबेचरों को सूचीबद्ध करने की रस्म पूरी की। इस अवसर पर भारतीय राष्ट्रीय राजमार्ग प्राधिकरण की अध्यक्ष श्रीमती अलका उपाध्याय और अन्य गणमान्य उपस्थित थे। श्री गडकरी ने सभी संस्थागत और खुदरा निवेशकों को उनके भरपूर उत्साह और भारतीय राष्ट्रीय राजमार्ग प्राधिकरण की साख में भरोसा जताने के लिये धन्यवाद दिया।
श्री गडकरी ने कहा कि बॉम्बे स्टॉक एक्सचेंज में इन्व-आईटी एनसीडी का सूचीबद्ध किया जाना ऐतिहासिक घटना है, क्योंकि यह इंफ्रा-फंडिंग में जन भागीदारी की नई सुबह है। खुलने के केवल सात घंटे के भीतर इन्व-आईटी का दूसरा दौर जरूरत से सात गुना अधिक दर्ज किया गया। उन्होंने कहा कि यह उच्च साख के साथ प्रतिवर्ष 8.05 प्रतिशत का कारगर परिणाम देगा। श्री गडकरी ने कहा कि उन्हें इस बात की खुशी है कि हम आखिरकार खुदरा निवेशकों  को अवसर देंगे कि वे राष्ट्र-निर्माण गतिविधियों में हिस्सा ले सकें। उन्होंने कहा कि न्यूनतम निवेश सीमा महज़ 10 हजार रुपये रखी गई है।
श्री गडकरी ने कहा कि सड़क अवसंरचना परियोजना में आंतरिक लाभ दर बहुत अच्छी है। उन्होंने कहा कि 26 ग्रीनफील्ड एक्सप्रेस-वे और कई अन्य परियोजनायें शुरू होने वाली हैं, जो अधिक से अधिक निवेश अवसर प्रदान करेंगी। उन्होंने निवेशकों से कहा कि वे अवसंरचना परियोजनाओं को समर्थन देना जारी रखें, ताकि देश को पांच ट्रिलियन डॉलर की अर्थव्यवस्था बनाये जाने के बारे में प्रधानमंत्री श्री नरेन्द्र मोदी की परिकल्पना पूर्ण हो सके। उन्होंने कहा कि अवंसरचना परियोजनायें आर्थिक रूप से उपयोगी हैं और बेहतर लाभ देती हैं।
श्री गडकरी ने कहा कि बॉन्ड्स एक बड़ा अवसर है, जिसके जरिये आत्मनिर्भर भारत सम्बंधी प्रधानमंत्री श्री नरेन्द्र मोदी की परिकल्पना पूरी हो सकती है। उन्होंने कहा कि अवसंरचना, खासतौर से सड़कों से सम्बंधित अवसंरचना में बड़ा निवेश देश के सामाजिक-आर्थिक विकास के लिये अत्यंत महत्त्वपूर्ण है। उन्होंने विश्वास व्यक्त किया कि ज्यादा से ज्यादा खुदरा निवेशक अगले दौरों में हिस्सा लेंगे तथा धीरे-धीरे वे संस्थागत निवेशकों से आगे निकल जायेंगे।
पूर्वोत्तर क्षेत्र विकास मंत्रालय
जापान के अर्थव्यवस्था, व्यापार एवं उद्योग मंत्री श्री हिरोशी काजीयामा की अगुवाई वाले शिष्टमंडल ने प्रधानमंत्री कार्यालय में राज्य मंत्री डॉ. जितेंद्र सिंह से मुलाकात की
परमाणु ऊर्जा, निवेश, अवसंरचना और विद्युत से संबंधित विविध मामलों पर विचार विमर्श हुआ
, प्रधानमंत्री कार्यालय, कार्मिक, लोक शिकायत एवं पेंशन, परमाणु ऊर्जा एवं अंतरिक्ष राज्यमंत्री डॉ. जितेंद्र सिंह से आज यहां मुलाकात की।
बैठक के दौरान, परमाणु ऊर्जा, बुनियादी अवसंरचना और प्रौद्योगिकी के क्षेत्र में सहयोग से संबंधित विभिन्न मुद्दों पर चर्चा की गई। डॉ. जितेंद्र सिंह ने कहा, शुरूआत से ही, भारत का परमाणु ऊर्जा कार्यक्रम शांतिपूर्ण उद्देश्यों के लिए समर्पित है। उन्होंने ऊर्जा, कृषि और चिकित्सा के क्षेत्र में परमाणु ऊर्जा के उपयोग का उल्लेख किया। बैठक के दौरान परमाणु क्षति के लिए नागरिक दायित्व अधिनियम, 2010  के मुद्दे पर मार्च और सितंबर 2018 की संयुक्त कार्य समूह की बैठकों का भी उल्लेख किया गया। उन्होंने कहा कि जे.डब्ल्यू.जी. की अगली बैठक जनवरी 2020 में आयोजित करने का प्रस्ताव है।
डॉ. सिंह ने पूर्वोत्तर भारत में विशेष कर अवसंरचना में जापान द्वारा किए गए निवेश का उल्लेख किया। उन्होंने भारत की बुलेट ट्रेन परियोजना में जापान द्वारा प्रदान किए गए तकनीकी योगदान का भी उल्लेख किया। डॉ. सिंह ने कहा कि दोनों देशों ने प्रधानमंत्री श्री नरेन्द्र मोदी के नेतृत्व में विशेष संबंध विकसित किए हैं । उन्होंने कहा कि जापान के प्रधानमंत्री श्री शिंजो आबे इस सप्ताह के अंत में भारत का दौरा करेंगे। उन्होंने कहा कि पूर्वोत्तर क्षेत्र का जापान के साथ एक विशेष भावनात्मक महत्व है। इस क्षेत्र में विकास और औद्योगीकरण की अपार संभावनाएं मौजूद हैं। डॉ. जितेंद्र सिंह ने कहा कि जापान सबसे करीबी सहयोगियों में से एक है और भारत उसके साथ अपने संबंधों को उच्च प्राथमिकता देता है। उन्होंने कहा कि भारत और जापान स्वस्थ और रचनात्मक तरीके से सहयोग करने जा रहे हैं ।
इस अवसर पर जापान के मंत्री श्री हिरोशी कजियामा ने कहा कि दोनों देशों को अपने अनुभव साझा करने की आवश्यकता है। इस दौरान मानव संसाधन और उससे संबंधित मुद्दों पर भी चर्चा की गई। दोनों पक्षों ने भावी विकास के लिए आपसी सहयोग पर जोर दिया।
आयुष
आयुष मंत्री श्री सर्बानंद सोनोवाल ने मणिपुर के मोरेह में 50 बेड वाले एकीकृत आयुष अस्पताल का उद्घाटन किया
आयुष मंत्री ने मणिपुर में आयुष के विकास के लिए प्रमुख पहलों की घोषणा की
केंद्रीय आयुष और बंदरगाह, शिपिंग एवं जलमार्ग मंत्री श्री सर्बानंद सोनोवाल ने आज वर्चुअल माध्यम से मणिपुर के मोरेह में 50 बेड वाले एकीकृत आयुष अस्पताल का उद्घाटन किया और इसके साथ ही मणिपुर में आयुष उद्योग के विकास एवं संवर्धन के लिए प्रमुख पहलों की घोषणा की। केंद्रीय मंत्री ने एक संवाददाता सम्मेलन को संबोधित करते हुए कहा कि मंत्रालय ने राज्य में 15 आयुष औषधालय, 10 बेड वाले सात अस्पताल, 100 स्कूल हर्बल गार्डन, प्रत्येक जिले में 16 नर्सरी और 50 स्वास्थ्य एवं वेलनेस केंद्र  खोलने का निर्णय लिया है।
केंद्रीय मंत्री विशेष सम्मानित अतिथि के रूप में इम्फाल में ‘पूर्वोत्तर भारत की पारंपरिक स्वास्थ्य प्रथाओं के प्रलेखन, वैज्ञानिक सत्यापन और आकलन को बढ़ावा देने के लिए फाइटोफार्मास्युटिकल मिशन’ विषय पर आयोजित एक कार्यक्रम में भाग ले रहे थे। मणिपुर के मुख्यमंत्री श्री एन. बीरेन सिंह, केंद्रीय राज्य मंत्री डॉ. आर के रंजन सिंह, मुख्यमंत्री के सलाहकार , मणिपुर डॉ. एस. रंजन सिंह भी इस समारोह में शामिल हुए।
इस अवसर पर मंत्री महोदय ने कहा कि उन्हें विश्वास है कि इन योजनाओं के पूरा हो जाने के बाद आयुष उद्योग को विकसित करने के लिए और भी अधिक सहायता दी जाएगी। उन्होंने आशा व्यक्त की कि ये योजनाएं मणिपुर के लोगों को विभिन्न औषधीय पौधों को विकसित करने, भविष्य में और भी अधिक विकास सुनिश्चित̻ करने एवं रोजगार सृजित करने के लिए प्रेरित करेंगी। केंद्रीय मंत्री ने कहा, ‘भारत भर में कुल 6,000 औषधीय पौधों में से 1,000 से भी अधिक औषधीय पौधे मणिपुर में ही हैं। हमें अवश्य ही इस बढ़त का उपयोग करना चाहिए।’
केंद्रीय मंत्री ने यह भी कहा, ‘‘मणिपुर की महिलाओं की समस्त समुदाय में एक अनूठी और मजबूत पहचान है। मैं महिलाओं से अनुरोध करता हूं कि वे आगे आएं और इन औषधीय पौधों को बढ़ावा देने के लिए आवश्यक कदम उठाएं। मैं आपको विश्वास दिलाता हूं कि हम आपके उत्पादों के लिए अनगिनत बाजार उपलब्ध कराएंगे जिससे न केवल उद्यमिता की भावना विकसित होगी, ‘आत्मनिर्भर मणिपुर’ का मार्ग प्रशस्त होगा, बल्कि किसान भी लाभान्वित होंगे और उनकी कृषि आय दोगुनी करने के लक्ष्य को पाया जा सकेगा।’’
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 190 करोड़ टीके लगाए जा चुके हैं
भारत में सक्रिय मरीजों की संख्या 20,303 है
सक्रिय मामलों की दर 0.05 प्रतिशत है
स्वस्थ होने की वर्तमान दर 98.74 प्रतिशत
बीते चौबीस घंटों में 3,168 लोग स्वस्थ हुए,अब तक स्वस्थ हुए कुल लोगों की संख्या 4,25,54,416 है
पिछले 24 घंटों में 3,805 नए मामले सामने आए
दैनिक सक्रिय मामलों की दर 0.78 प्रतिशत है
साप्ताहिक सक्रिय मामलों की दर 0.79 प्रतिशत है
अब तक 84.03 करोड़ जांच की जा चुकी हैं,बीते चौबीस घंटों में 4,87,544 जांच की गई
गृह मंत्रालय
केंद्रीय गृह मंत्री श्री अमित शाह कल राष्ट्रीय आपदा प्रबंधन प्राधिकरण  के 17वें स्थापना दिवस समारोह का उद्घाटन करेंगे
प्रधानमंत्री श्री नरेन्द्र मोदी की अध्यक्षता में एनडीएमए भारत में आपदा प्रबंधन का शीर्ष निकाय है
इस साल स्थापना दिवस की थीम हिमालयी क्षेत्र में आपदा की घटनाओं का व्यापक प्रभाव है
केंद्रीय गृह मंत्री श्री अमित शाह कल नई दिल्ली में राष्ट्रीय आपदा प्रबंधन प्राधिकरण  के 17वें स्थापना दिवस समारोह का उद्घाटन करेंगे। इस साल के स्थापना दिवस की थीम  हिमालयी क्षेत्र में आपदा की घटनाओं का व्यापक प्रभाव है। इस अवसर पर प्रधानमंत्री के प्रधान सचिव डॉ. पी. के. मिश्रा समापन भाषण देंगे। गृह राज्य मंत्री श्री नित्यानंद राय, श्री अजय कुमार मिश्रा और श्री निसिथ प्रामाणिक और केंद्रीय गृह सचिव भी स्थापना दिवस समारोह में शामिल होंगे।
तकनीकी सत्र में प्रमुख विशेषज्ञ देश के हिमालयी क्षेत्र में भूस्खलन, बादल फटने, भूकंप और ग्लेशियल लेक आउटबस्ट फ्लड  सहित आपदा की घटनाओं के व्यापक प्रभावों पर चर्चा करेंगे।
एनडीएमए के सदस्य एवं अधिकारी, गृह मंत्रालय , राष्ट्रीय आपदा प्रतिक्रिया बल , राष्ट्रीय आपदा प्रबंधन संस्थान , केंद्र सरकार, के मंत्रालयों/विभागों, राज्य सरकारें, राज्य आपदा प्रबंधन प्राधिकरणों के वरिष्ठ अधिकारी , विभिन्न राज्यों के अग्निशमन एवं वन विभाग, सिविल सोसाइटी यानी नागरिक समाज के लोग, एनडीएमए के पूर्व सदस्य और सलाहकार समिति के सदस्य इस कार्यक्रम में भाग लेंगे।
इस अवसर पर निम्नलिखित योजनाओं से संबंधित दस्तावेज जारी किए जाएंगे:
1. आपदामित्र
a) आपदामित्र के प्रशिक्षण की नियमावली का विमोचन
b) आपदामित्र के योजना दस्तावेज का विमोचन
2. सीएपी 
सामान्य चेतावनी प्रोटोकॉल  के योजना दस्तावेज का विमोचन
3. भूकंप प्रतिरोधक परिवेश के निर्माण के लिए सरलीकृत दिशानिर्देश
4. शीतलहर पर दिशानिर्देश।
प्रधानमंत्री श्री नरेन्द्र मोदी की अध्यक्षता वाला राष्ट्रीय आपदा प्रबंधन प्राधिकरण  भारत में आपदा प्रबंधन के लिए शीर्ष निकाय है। आपदा प्रबंधन अधिनियम, 2005 के तहत एनडीएमए की स्थापना और राज्य एवं जिला स्तर पर संस्थागत तंत्र के लिए सक्षम वातावरण बनाया जाना अनिवार्य किया गया है। आपदा प्रबंधन के लिए नीतियों, योजनाओं और दिशानिर्देशों के निर्धारण के लिए एनडीएमए को अधिकृत किया गया है। भारत रोकथाम, शमन, तैयारी और प्रतिक्रिया के लिए लोकाचार के विकास की परिकल्पना करता है।
रक्षा मंत्रालय
रक्षामंत्री ने महत्वपूर्ण रक्षा प्रौद्योगिकी क्षेत्र में अनुसंधान और विकास की प्रगति की समीक्षा की
रक्षामंत्री श्री राजनाथ सिंह ने आज रक्षा अनुसंधान तथा विकास संगठन मुख्यालय में रक्षा टेक्नालॉजी के क्षेत्र में अनुसंधान तथा विकास गतिविधियों की प्रगति की समीक्षा की।
डीआरडीओ के अध्यक्ष डॉ. जी सतीश रेड्डी तथा अन्य वरिष्ठ वैज्ञानिकों ने रक्षा मंत्री को विस्तृत प्रेंजटेशन दिया। प्रेंजटेशन में हाल की उपलब्धियों, प्रमुख चालू परियोजनाओं के ब्यौरे तथा डीआरडीओ के रोड मैप को शामिन किया गया। श्री सिंह को डीआरडीओ द्वारा विकसित तथा सशस्त्र बलों द्वारा स्वीकृत अत्याधुनिक टेक्नालॉजी तथा प्रणालियों की जानकारी दी गई।
रक्षामंत्री ने डीआरडीओ के वैज्ञानिकों के संकल्प और समर्पण की सराहना की और उन्हें निर्देश दिया कि उन्हें राष्ट्रीय महत्व के अग्रणी कार्यक्रमों पर अपनी ऊर्जा केन्द्रित करनी चाहिए। उन्होंने शिक्षा तथा उद्योग जगत में डीआरडीओ की पहलों की सराहना की। रक्षा मंत्री ने कहा कि व्यापक वैज्ञानिक सोच तथा उत्पादन आधार बनाने के लिए इस तरह की बातचीत होती रहनी चाहिए, जो अनुसंधान तथा रक्षा उत्पादन में प्ररेक होगी।
श्री राजनाथ सिंह ने ‘रोडमैप ऑफ डीआरडीओ’ पुस्तिका का लोकार्पण किया इसमें अगले दस वर्षों के लक्ष्य दिए गए हैं। उन्होंने राष्ट्रीय रक्षा क्षमताओं को मजबूत बनाने तथा सैटलाइट रोधी क्षमता, 4.5 जैनरेशन लड़ाकू विमान, विमान में प्रारंभिक चेतावनी तथा नियंत्रण प्रणाली, बैलिस्टिक मिसाइल रक्षा कार्यक्रम जैसी अग्रणी रक्षा प्रौद्योगिकी वाले देशों के क्लब में देश को शामिल कराने के लिए डीआरडीओ को बधाई दी।
इससे पहले डीआरडीओ भवन पहुंचने पर श्री सिंह ने पूर्व राष्ट्रपति तथा प्रख्यात मिसाइल वैज्ञानिक डॉ. एपीजे अब्दुल कलाम की प्रतिमा पर पुष्पांजलि अर्पित की और उन्हें श्रद्धांजलि दी।